als_Latn dik_Latn sag_Latn
01.06.2012, - E Premte
Ministri Buja: Fëmijët janë pjesa më e bukur e botës sonë!
Ministri i Arsimit, Shkencës dhe Teknologjisë, Ramë Buja ka marrë pjesë në shumë aktivitete, me të cilat është shënuar 1 Qershori - Dita Ndërkombëtare e Fëmijëve.
Në shumë aktivitete, MAShT-i ka qenë bashkëorganizatore me Komunën e Prishtinës, zyrën e UNICEF-it në Kosovë, në bashkëpunim me Zero Pozitive Publicis. Ky vit u shfrytëzua edhe për lansimin e një fushate të qëndrueshme promovuese për zhvillimin e fëmijërisë së hershme dhe të drejtat e fëmijëve në përgjithësi.
Agjendën e tij, ministri Buja e filloi në mesin e nxënësve, në konferencën me temë "Të drejtat e mija", e cila u mbajt në ndërtesën e Qeverisë së Kosovës. Aty, ministri tha se, ishte i privilegjuar që gjendej në pjesën me të bukur të botës sonë, nga ku uroi të gjithë fëmijët e Kosovës dhe të gjithë botës për festën e tyre.
"Dëshira ime do të ishte që kjo ditë feste të mos jetë vetëm një ditë që i nderojmë fëmijët tanë, por i tërë viti të jetë i mbushur plot me aktivitete, plot me angazhime e përmbajtje dhe atë që e kërkojmë për të qenë të suksesshëm gjeneratat që vijnë. Prindërit tanë e kanë thënë: ‘mos qosfshim po s'u bënë fëmijët tanë më të mirë se që jemi ne, dhe vetëm kështu, nëse arrijmë që t'i bëjmë fëmijët tanë më të mirë se vet, do të jemi aty ku duhet", tha ministri.
I pari i arsimit në vend kujtoi faktin se Dita Ndërkombëtare e Fëmijëve festohet nga viti 1925 nga gjithë bota demokratike. "Edhe ne jemi pjesë e kësaj bote, pa thënë se jemi të përkryer, por që jemi në rrugë shumë të mbarë për t'i realizuar të drejtat e tuaja dhe të drejtat e përgjithshme të njeriut".
Ministri Buja ka marrë pjesë edhe në seancën plenare të Kuvendit të Kosovës, ku është organizuar debat parlamentar për të drejtat e fëmijëve. Me këtë rast, ministri Buja theksoi se "me integrimin e përmbajtjeve mësimore nga fusha e të drejtave të njeriut (fëmijëve) në sistemin tonë, qoftë përmes lëndës së edukatës qytetare, përmbajtjeve ndërlëndore, apo edhe lëndëve zgjedhore, synojmë formimin e individit të aftë të jetojë në një shoqëri demokratike, të njohë dhe të përvetësojë vlerat themelore të demokracisë që mbështeten në respektimin e të drejtave të njeriut, tolerancës dhe solidaritetit njerëzor".
Ministri tha se MAShT-i, politikën e saj e ka përqëndruar në disa drejtime në promovimin dhe mbrojtjen e të drejtave të fëmijëve, siq është: sigurimi i infrastrukturës ligjore, integrimin e të drejtave të fëmijëve në kurrikula, tekste shkollore, hartimin e strategjive arsimore (për integrimin e komunitetit RAE, arsimit gjithpërfshirës), vetëdijësimin e opinionit publik lidhur me të drejtat e njeriut, krijimin e mekanizmave për mbrojtjen e të drejtave të njeriut/fëmijëve, monitorim dhe vlerësim etj.
Ministri Buja përmendi edhe shumë projekte të cilat janë realizuar së fundi, përfshirë këtu edhe Kornizën e Kurrikulumit, Ligjet e rishqyrtuara dhe shumë projekte tjera të realizuara nga MAShT-i dhe të tjera të realizuara së bashku me donatorët. "Respektimi dhe përkrahja e të drejtave të njeriut në përgjithësi, por edhe të fëmijëve në veçanti, është treguesi më i mirë i nivelit të demokratizimit të vendit tonë dhe ne konsiderojmë se Kosova po ecën në këtë drejtim", tha ministri Buja.
Ministri Buja më pas u ndal në sheshin "Nëna Tereze", ku edhe zhvillohej pjesa më e bukur e kësaj feste. Aty ishin mbledhur fëmijë të shumtë, të cilët festonin në mënyra të ndryshme.
Ministri Buja me këtë rast, uroi shëndet e suksese për fëmijët dhe tha se "ne po përpiqemi që të bëjmë më të mirën për ju për të ardhmem tuaj, që të jeni të gëzuar sot e për mot".
Ministri Buja iu tha fëmijëve se Ministria e Arsmit në vazhidmësi kujdeset për t`iu siguruar arsimim dhe edukim cilësor, ku do të përfshihen të gjithë pa përjashtim. Ai, ndër të tjera tha se, janë ndërtuar shumë shkolla të reja dhe po vazhdojnë të ndërtohen, është hartuar Kurrikulumi, janë rishikuar ligjet dhe është bërë punë e madhe në integrimin e fëmijëve të komuniteteve.
Më pas, ministri Ramë Buja, kryetari Prishtinës, Isa Mustafa dhe përfaqësuesi i UNICEF-it, Luciano Calestini, zbuluan në mënyrë simbolike njërin nga 30 yjet (vepra arti në formë të yjeve), që janë vendosur në shëhin "Nëna Terezë", të cilët do të qëndrojnë 3 muaj në këtë shesh dhe simbolizojnë vlerë, shpresë, mirësi, paqe, unitet. Secili yll përmban nga një porosi lidhur me të drejtat e fëmijëve.
Përmes projektit që mban emrin "Ylli Yt", synohet vetëdijësimi për të drejtat e fëmijëve në Kosovë, rritjen e nivelit të angazhimit të të gjithë akterëve për fëmijët, vetëdijësimin e qytetarëve dhe Qeverisë për rëndësinë e fëmijërisë së hershme. Realizimi i këtij projekti është një nga ngjarjet e mëdha të artit që ka qëllime të shumta. Si pjesë e përgjegjësisë sociale, projekti është iniciuar që të jetë një ngjarje argëtuese për fëmijët dhe vetëdijësim i qytetarëve për të drejtat e fëmijëve dhe për rëndësinë e fëmijërisë së hershme.
<<< Kthehu prapa | Shtyp këtë artikull | Dërgo me email | A A A
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
19.04.2015, - E Diel
Komunikatë
Ministria e Arsimit, Shkencës dhe Teknologjisë, njofton të gjithë nxënësit, mësimdhënësit dhe...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn luo_Latn mlt_Latn als_Latn als_Latn als_Latn